- Не, не е имало никакъв протокол. Те бяха едно изключително сърдечно и обикновено семейство. Много естествено се държаха не само с мен, но и с всички останали хора. Имаха шофьори и привилегии, с каквито днес разполагат всички политици. Не е имало нещо повече от сега. Никога не са парадирали с положението си, нито пък аз. Спомням си, че когато ходех на лекции, понякога ползвах шофьори, но все гледах да слизам далече, за да не ме виждат колегите.